
Аны күпләр «Алма апа» дип белә. Сүз Сабрина Батыр турында.

Ул җырчы Айдар Абдрахимов белән берлектә «АйАт» проектында катнаша. Максаты – музыка уен кораллары аша татар көйләренең төрлелеген күрсәтү. Күпләрегезнең Алма апаны чараларда этник образдан күргәне бардыр. Әйдәгез, аның стиленә күзәтү ясыйк!

- Башкаларга милли киемнәрдән йөрүнең матур икәнен күрсәтәсем килә. Үзенчәлекле образ тирән тарихка да ишарә.
- Этник элементлы образларым аша үземнең халәтемне күрсәтәм.
- Дин белгече булуым һәм Амур өлкәсендә тууым, мөгаен, хәзерге стилемә бер этәргеч булгандыр.
- Идеясе булмаган бизәнү әйберләрен тага алмыйм.
- Минем макияжым – хна. Хна белән ясалган нокталар миңа уйларга ярдәм итә.

**Түбәтәй**

Казахстаннан. Заказ буенча тектерттем, Болгар темасын чагылдырасым килде. Түбәтәй киеп чараларга, концертларга йөрим.

**Зур алка**

Казан бренды. Аларда татар орнаменты сурәтләнгән.

**Борын алкасы**

Казах бренды

**Ике кечкенә алка**

Архар белән кояш. Алтай бренды. Борынгы петрогрифлардан реплика.

**Озын җиңле күлмәк (долгорукавка)**

Аны кыскарак итеп тектердем. Казанның Гамәви урыннар бинасында борынгы образга күзем төште – кызыктым. Бу Болгар тарихына ишарәли.

**Итәк**

Озын җиңле күлмәк белән тулы образ барлыкка китерә – шуңа кидем.

**Билбау**

Болгар архитектурасын хәтерләтә. Игътибар итсәгез, билгә бәйләгәч дуга килеп чыга.

**Йөзек**

Салганым юк. Төрек бизәкләренә мәхәббәт нәкъ менә бу йөзектән башлангандыр, мөгаен.

**Читек**

Миңа алар нык ошый! Көн саен диярлек киям, чөнки кәефемне күтәрә.

## Нет комментариев
Алма апа: «Үзенчәлекле образ тирән тарихка ишарә»